ddrg/super_eurlex huggingface dataset:
Sklep Sveta in Komisije

z dne 26. januarja 1998

o sklenitvi Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi

(98/238/ES, ESPJ)

SVET EVROPSKE UNIJE,

KOMISIJA EVROPSKIH SKUPNOSTI STA

ob upoštevanju Pogodbe o ustanovitvi Evropske skupnosti, zlasti člena 238 v zvezi z drugim stavkom člena 228(2) in drugim pododstavkom člena 228(2) Pogodbe,

ob upoštevanju Pogodbe o ustanovitvi Evropske skupnosti za premog in jeklo, zlasti člena 95 Pogodbe,

po posvetovanju s Posvetovalnim odborom in po pridobitvi soglasja Sveta,

ob upoštevanju soglasja Evropskega parlamenta,

ker je treba sprejeti Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Republiko Tunizijo na drugi, podpisan dne 17. julija 1995 v Bruslju,

SKLENILA:

Člen 1

Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Republiko Tunizijo na drugi strani, priloženi Protokoli in izjave priložene sklepnemu aktu, se sprejmejo v imenu Evropske skupnosti in Evropske skupnosti za premog in jeklo.

Besedila Sporazuma, priloženih Protokolov in Sklepnega akta so priložena temu sklepu.

Člen 2

1. Stališče Skupnosti v okviru Pridružitvenega sveta in Pridružitvenega odbora sprejme Svet na predlog Komisije, ali kadar je to primerno, Komisija, vsak od njiju pa v skladu z ustreznimi določbami pogodb o ustanovitvi Evropske skupnosti in Evropske skupnosti za premog in jeklo.

2. Predsednik Sveta v skladu s členom 79 Sporazuma, predseduje Pridružitvenemu svetu in predstavlja stališče Skupnosti. Predstavnik predsednika Sveta v skladu s členom 82 Sporazuma predseduje Pridružitvenemu svetu in predstavlja stališče Skupnosti.

Člen 3

Predsednik Sveta v imenu Evropske skupnosti uradno obvesti, kot je določeno v členu 96 Sporazuma. Predsednik Komisije deponira Uradno obvestilo v imenu Evropske skupnosti za premog in jeklo.

V Bruslju, 26. januarja 1998

Za Komisijo

J. Santer

Predsednik

Za Svet

Predsednik

R. Cook

--------------------------------------------------
Sklep Sveta

z dne 27. maja 1997

o sklenitvi Sporazuma med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače

(97/361/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe, v povezavi s prvim stavkom člena 228(2),

ob upoštevanju predloga Komisije,

ker bo sklenitev Sporazuma o vzajemnem priznavanju in zaščiti označb za žgane pijače, o katerem so se s pogajanji uskladile Evropska skupnost in Združene mehiške države, pripomogla k izboljšanju pogojev za trženje žganih pijač na trgih Evropske skupnosti in Združenih mehiških držav v skladu z načeli enakopravnosti, vzajemnih koristi in vzajemnosti; ker je zato zaželeno, da se navedeni sporazum odobri;

ker je treba Komisijo zaradi lažjega izvajanja nekaterih določb Sporazuma pooblastiti za izvedbo potrebnih tehničnih prilagoditev v skladu s postopkom iz člena 15 Uredbe Sveta (EGS) št. 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač [1],

SKLENIL:

Člen 1

Sporazum med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače ter izmenjava pisem, ki se nanaša na Sporazum, se v imenu Evropske skupnosti odobrijo.

Besedila pravnih aktov, navedenih v prvem odstavku, so priložena temu sklepu.

Člen 2

Predsednik Sveta je pooblaščen za imenovanje osebe s pooblastilom za podpis Sporazuma.

Člen 3

Predsednik Sveta izvede notifikacijo, predvideno v členu 22(1) Sporazuma [2].

Člen 4

Za izvajanje člena 18 Sporazuma je Komisija pooblaščena za sklepanje potrebnih pravnih aktov o spremembi Sporazuma v skladu s postopkom, predpisanim v členu 15 Uredbe (EGS) št. 1576/89.

Člen 5

Komisija ob pomoči predstavnikov držav članic zastopa Skupnost v skupnem odboru, navedenem v členu 17 Sporazuma.

Člen 6

Ta sklep se objavi v Uradnem listu Evropskih skupnosti.

V Bruslju, 27. maja 1997

Za Svet

Predsednik

W. Sorgdrager

[1] UL L 160, 12.6.1989, str. 1. Uredba, kakor je bila nazadnje spremenjena z Uredbo (EGS) št. 3378/94 (UL L 366, 31.12.1994, str. 1).

[2] Datum začetka veljavnosti Sporazuma bo objavljen v Uradnem listu Evropskih skupnosti.

--------------------------------------------------
ODLOČBA KOMISIJE

z dne 16. decembra 1997

o spremembi Odločbe 97/467/ES o sestavi začasnih seznamov obratov v tretjih državah, iz katerih države članice dovolijo uvoz kunčjega mesa in mesa gojene divjadi

(Besedilo velja za EGP)

(97/871/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk[1], kakor je bila spremenjena z Odločbo Sveta 97/34/ES[2], in zlasti člena 2(1) Odločbe,

ker so bili začasni seznami obratov, ki proizvajajo kunčje meso in meso gojene divjadi, sestavljeni z Odločbo Komisije 97/467/ES[3], kakor je bila nazadnje spremenjena z Odločbo Komisije 97/869/ES[4];

ker je Ljudska republika Kitajska poslala seznam obratov, ki proizvajajo kunčje meso in meso gojene divjadi in za katere pristojni organi potrjujejo, da so v skladu s predpisi Skupnosti;

ker je veterinarski inšpekcijski pregled Skupnosti pokazal, da sta struktura in organiziranost pristojnega organa, odgovornega za odobritev obratov, zadovoljivi in da pooblastila, ki jih ima navedeni pristojni organ, jamčijo, da lahko zagotavlja izvajanje predpisov Skupnosti; ker so ti pregledi vključevali preglede na kraju samem v obratih, naštetih v seznamu, ki so pokazali, da so higienski standardi teh obratov zadovoljivi;

ker se lahko tako sestavi začasni seznam obratov, ki proizvajajo kunčje meso, za Ljudsko republiko Kitajsko;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga k tej odločbi se doda Prilogi k Odločbi 97/467/ES.

Člen 2

Ta odločba se uporablja od 1. januarja 1998.

Člen 3

Ta odločba je naslovljena na države članice.

V Bruslju, 16. decembra 1997

Za Komisijo

Franz FISCHLER

Član Komisije

PRILOGA

[**INSERT TITLE ... TABLE**]

[1] UL L 243, 11.10.1995, str. 17.

[2] UL L 13, 16.1.1997, str. 33--.

[3] UL L 199, 26.7.1997, str. 57.

[4] UL L 353, 24.12.1997, str. 43.
Sklep Sveta

z dne 21. maja 1997

o sklenitvi Sporazuma med Evropsko skupnostjo in Združenimi državami Amerike o carinskem sodelovanju in medsebojni pomoči v carinskih zadevah

(97/541/ES)

SVET EVROPSKE UNIJE JE,

ob upoštevanju Pogodbe o ustanovitvi Evropske skupnosti, zlasti člena 113 skupaj s prvim stavkom člena 228(2) Pogodbe,

ob upoštevanju predloga Komisije,

ker je dne 5. aprila 1993 Svet pooblastil Komisijo, da se v imenu Skupnosti pogaja o sporazumih o carinskem sodelovanju z nekaterimi od najpomembnejših trgovinskih partnerjev Skupnosti;

ker bi bilo treba odobriti Sporazum med Evropsko skupnostjo in Združenimi državami Amerike o carinskem sodelovanju in medsebojni pomoči v carinskih zadevah,

SKLENIL:

Člen 1

Sporazum med Evropsko Skupnostjo in Združenimi državami Amerike o carinskem sodelovanju in medsebojni pomoči v carinskih zadevah se odobri v imenu Evropske skupnosti.

Besedilo Sporazuma je priloženo v Prilogi k temu sklepu.

Člen 2

Komisija bo ob pomoči predstavnikov držav članic zastopala Skupnost v Skupnem odboru za carinsko sodelovanje, ustanovljenem po členu 22 Sporazuma.

Člen 3

Predsednik Sveta se s tem pooblasti za imenovanje oseb, ki so pooblaščene, da v imenu Skupnosti podpišejo Sporazum.

Člen 4

Predsednik Sveta v imenu Skupnosti opravi uradno obvestilo, določeno v členu 23 Sporazuma.

Člen 5

Ta sklep bo objavljen v Uradnem listu Evropskih Skupnosti.

V Bruslju, 21. maja 1997

Za Svet

Predsednik

M. Patijn

--------------------------------------------------
Sklep Sveta

z dne 21. maja 1997

o sklenitvi Sporazuma med Evropsko skupnostjo in Združenimi državami Amerike o predhodnih sestavinah in kemijskih snoveh, ki se pogosto uporabljajo v nedovoljeni proizvodnji prepovedanih drog ali psihotropnih snovi

(97/389/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in posebej člena 113 v zvezi s prvim stavkom člena 228(2) in členom 228(4) Pogodbe,

ob upoštevanju predloga Komisije,

ker je 25. decembra 1995 Svet pooblastil Komisijo za pogajanja v imenu Skupnosti o sporazumih o nadzoru nad predhodnimi sestavinami za droge in kemijskimi snovmi z državami članicami Organizacije ameriških držav;

ker je Transatlantska agenda kot prednostno nalogo v odnosih med ES in ZDA opredelila sklenitev sporazuma o predhodnih sestavinah za droge, ki naj vključuje poseben mehanizem posvetovanj pred pošiljanjem;

ker je Komisija na podlagi tega pooblastila in določil Transatlantske agende 11. aprila 1997 končala pogajanja z Združenimi državami Amerike;

ker je primerno, da Svet pooblasti Komisijo, da lahko v posvetovanju s posebnim s strani Sveta imenovanim odborom v imenu Skupnosti odobri dopolnila, kjer Sporazum predvideva njihovo sprejemanje v Mešani skupini za spremljanje; pri čemer pa bo to pooblastilo omejeno na spreminjanje prilog k Sporazumu, kar zadeva snovi, ki jih že ureja zakonodaja Skupnosti o predhodnih sestavinah za prepovedane droge in kemijskih snoveh;

ker je treba Sporazum odobriti,

SKLENIL:

Člen 1

S tem se v imenu Skupnosti odobri Sporazum med Evropsko skupnostjo in Združenimi državami Amerike o predhodnih sestavinah in kemijskih snoveh, ki se pogosto uporabljajo v nedovoljeni proizvodnji prepovedanih drog ali psihotropnih snovi.

Besedilo Sporazuma je priloženo k temu sklepu.

Člen 2

1. V Mešani skupini za spremljanje, ustanovljeni v skladu s členom 11 Sporazuma, Skupnost zastopa Komisija ob pomoči predstavnikov držav članic.

2. Komisija se pooblasti,da v imenu Skupnosti potrjuje dopolnila prilog k Sporazumu, ki jih sprejme Mešana skupina za spremljanje po postopku, določenim v členu 12 navedenega sporazuma.

Komisiji pri tej nalogi pomaga poseben odbor, ki ga imenuje Svet.

3. V členu 2 omenjeno pooblastilo je omejeno na snovi, ki jih že ureja ustrezna zakonodaja Skupnosti o predhodnih sestavinah za droge in kemijskih snoveh.

Člen 3

Ta sklep pooblašča predsednika Sveta, da imenuje pooblaščenca za podpis sporazuma, ki zavezuje Skupnost [1].

Ta sklep se objavi v Uradnem listu Evropskih skupnosti.

V Bruslju, 21. maja 1997

Za Svet

Predsednik

M. Patijn

[1] UL

L 164, 21.6.1997, str. 35.
Sklep Sveta

z dne 27. januarja 1997

o zaključku izmenjave pisem v imenu Evropske skupnosti o skupnem dogovoru o načelih mednarodnega sodelovanja pri raziskovalnih in razvojnih dejavnostih na področju inteligentnih proizvodnih sistemov med Evropsko skupnostjo in Združenimi državami Amerike, Japonsko, Avstralijo, Kanado ter državama članicami Efte, Norveško in Švico

(97/378/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 130m Pogodbe, v zvezi s členom 228(2), prvi stavek, in prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker bo mednarodno sodelovanje na področju inteligentnih proizvodnih sistemov okrepilo znanstvene in tehnološke osnove Skupnosti v industriji in bo prispevalo h konkurenčni industriji Skupnosti;

ker je dvoletna študija izvedljivosti mednarodnega sodelovanja na področju inteligentnih proizvodnih sistemov dokazala, da obstaja dodana vrednost pri takšnem sodelovanju;

ker je Svet pooblastil Komisijo, da sklene skupni dogovor z Združenimi državami Amerike, Japonsko, Avstralijo, Kanado in državama Efte Norveško in Švico;

ker je bil dosežen skupni dogovor s tretjimi državami v obliki izmenjave pisem,

SKLENIL:

Člen 1

Potrdi se izmenjava pisem o skupnem dogovoru o načelih mednarodnega sodelovanja pri raziskovalnih in razvojnih dejavnosti na področju inteligentnih proizvodnih sistemov med Evropsko skupnostjo in Združenimi državami Amerike, Japonsko, Avstralijo, Kanado in državama članicami Efte Norveško in Švico.

Besedilo izmenjave pisem je priloženo temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis izmenjave pisem, omenjene v členu 1, ki zavezuje Skupnost.

V Bruslju, 27. januarja 1997

Za Svet

Predsednik

G. Zalm

[1] UL C 20, 20.1.1997, str. 371.
Odločba Komisije

z dne 18. decembra 1996

o oblikovanju zdravstvenih pogojev in javnozdravstvenega spričevala za uvoz mesnih izdelkov iz perutninskega mesa in mesa gojene divjadi in mesa divjadi in kunčjega mesa iz tretjih držav

(Besedilo velja za EGP)

(97/41/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino in uvoz v Skupnost proizvodov, za katere ne veljajo omenjene zahteve, predpisane v posebnih pravilih Skupnosti iz Priloge A(I) k Direktivi 89/662/EGS in, glede patogenov, k Direktivi 90/425/EGS [1], kakor je bila nazadnje spremenjena z Odločbo Komisije 96/405/ES [2], in zlasti člena 10 Direktive,

ker je treba oblikovati posebne pogoje za uvoz v Skupnost mesnih izdelkov iz perutninskega mesa, mesa gojene divjadi, mesa divjadi in kunčjega mesa; ker morajo biti ti proizvodi skladni s pogoji iz Priloge II, poglavja 1, k Direktivi 92/118/EGS;

ker je treba oblikovati model javnozdravstvenega spričevala, ki ga mora podpisati uradni veterinar v potrditev, da proizvodi izpolnjujejo zahteve iz te odločbe;

ker lahko poleg tega, če je mogoče priznati pogoje, ki ponujajo enakovredna zagotovila, tretja država predloži Komisiji v ustrezno preučitev predlog za tako priznavanje;

ker so pogoji in spričevalo, oblikovani s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ta odločba določa javnozdravstvene pogoje za uvoz mesnih izdelkov iz perutninskega mesa, mesa gojene divjadi, mesa divjadi in kunčjega mesa.

Člen 2

Uvoz mesnih izdelkov iz perutninskega mesa, mesa gojene divjadi, mesa divjadi in kunčjega mesa je predmet pogoja, da so skladni z zahtevami iz Priloge II, poglavja 1, k Direktivi 92/118/EGS.

Člen 3

1. Vsako pošiljko mesnih izdelkov iz perutninskega mesa, mesa gojene divjadi, mesa divjadi in kunčjega mesa, mora spremljati izvirnik oštevilčenega, izpolnjenega, podpisanega in z datumom opremljenega javnozdravstvenega spričevala, ki sestoji iz enega lista in je skladen z modelom iz Priloge.

2. Spričevalo se sestavi v najmanj enem uradnem jeziku države članice vnosa v Skupnost.

Člen 4

Ta odločba se uporablja od 1. januarja 1997.

Člen 5

Ta odločba je naslovljena na države članice.

V Bruslju, 18. decembra 1996

Za Komisijo

Franz Fischler

Član Komisije

[1] UL L 62, 15.3.1993, str. 49.

[2] UL L 165, 4.7.1996, str. 40.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Sklep Sveta

z dne 28. maja 1996

o sklenitvi upravnih dogovorov o trgovini s tekstilnimi izdelki med Evropsko

skupnostjo in nekaterimi članicami Svetovne trgovinske organizacije

(96/415/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 228(2) Pogodbe,

ob upoštevanju predloga Komisije,

ker je Komisija sklenila upravne dogovore o trgovini s tekstilnimi izdelki bodisi v obliki potrjenih zapisnikov bodisi z izmenjavo diplomatskih not z nekaterimi članicami Svetovne trgovinske organizacije, ki kot "upravni dogovori" v smislu člena 2(17). Sporazuma STO povzemajo ustrezne določbe prejšnjih dvostranskih sporazumov, ki urejajo trgovino s tekstilnimi izdelki v okviru Dogovora o tekstilu (MFA);

ker je treba odobriti te upravne dogovore,

SKLENIL:

Člen 1

Upravni dogovori o trgovini s tekstilnimi izdelki med Evropsko skupnostjo in tretjimi državami, naštetimi v Prilogi k temu sklepu, se odobrijo v imenu Skupnosti.

Besedilo upravnih dogovorov je priloženo k temu sklepu.

Člen 2

Predsednik Sveta je pooblaščen, da imenuje osebo, ki lahko podpiše upravne dogovore iz člena 1 v imenu Evropske skupnosti.

V Bruslju, 28. maja 1996

Za Svet

Predsednik

R. Serri

--------------------------------------------------

PRILOGA

Seznam držav

Argentina

Bangladeš

Filipini

Hongkong

Indija

Indonezija

Južna Koreja

Makao

Malezija

Pakistan

Peru

Singapur

Šrilanka

Tajska

--------------------------------------------------
Odločba Komisije

z dne 22. julija 1996

o spremembi Odločbe 94/984/ES o določitvi pogojev v zvezi z zdravstvenim varstvom živali in veterinarskih spričevalih za uvoz svežega perutninskega mesa iz tretjih držav

(Besedilo velja za EGP)

(96/456/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/494/EGS z dne 26. junija 1991 o pogojih v zvezi z zdravstvenim stanjem živali, ki urejajo trgovino s svežim perutninskim mesom v Skupnosti in uvoz tega iz tretjih držav [1], kakor je bila nazadnje spremenjena z Direktivo 93/121/EGS [2], in zlasti člena 11(1) Direktive,

ker je Odločba Komisije 94/984/ES [3], kakor je bila nazadnje spremenjena z Odločbo 96/298/ES [4], določila pogoje v zvezi z zdravstvenim stanjem živali in veterinarska spričevala za uvoz svežega perutninskega mesa iz tretjih držav;

ker podatki, prejeti iz Izraela, kažejo, da bo ta država od 1. oktobra 1996 izpolnjevala zahteve vzorca A v zvezi z vsemi kategorijami perutninskega mesa; ker je zato možno ustrezno spremeniti Odlobo 94/984/ES;

ker je treba tudi pregledati določbe v zvezi s Kitajsko po inšpekcijskem pregledu na kraju samem, ki so ga opravile službe Komisije; ker je ta inšpekcijski pregled pokazal, da je izdaja veterinarskih spričeval netočna in neustrezna; ker je za začetek veljavnosti predvidene začasne opustitve treba odobriti določeno zakasnitev, da bi pristojnim organom v državah članicah omogočili uresničitev te odločbe in odobritev uvoza pošiljk, poslanih pred datumom začetka veljavnosti te odločbe;

ker so ukrepi iz te odlobe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V Prilogi I k Odločbi Komisije 94/984/ES,

(a) sprotna opomba 3 se nadomesti z naslednjim:

"(3)"Uvoz začasno ustavljen od 1. avgusta 1996;

(b) od 1. oktobra 1996 se v vrstici, ki se nanaša na Izrael, izbriše sprotna opomba;

(c) od 1. oktobra 1996 se opomba 4 nadomesti z naslednjim:

"(4)"Samo gosja in račja jetra.

Člen 2

Ta odločba se uporablja od 1. avgusta 1996.

Vendar za obdobje 60 dni po dnevu začetka uporabe te odločbe države članice dovoli uvoz svežega perutninskega mesa iz Kitajske, ki je bilo proizvedeno in za katerega so bila izdana veterinarska spričevala v skladu z določbami v veljavi pred navedenim datumom.

Člen 3

Ta odločba je naslovljena na države članice.

V Bruslju, 22. julija 1996

Za Komisijo

Franz Fischler

Član Komisije

[1] UL L 268, 24.9.1991, str. 35.

[2] UL L 340, 31.12.1993, str. 39.

[3] UL L 378, 31.12.1994, str. 11.

[4] UL L 114, 8.5.1996, str. 33.

--------------------------------------------------
Sklep Sveta

z dne 20. maja 1996

o sklenitvi Sporazuma o sodelovanju med Evropsko skupnostjo in Kraljevino Nepal

(96/354/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y, v povezavi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker politika Skupnosti v skladu s členom 130u Pogodbe na področju razvojnega sodelovanja pospešuje trajnostni gospodarski in socialni razvoj držav v razvoju, njihovo enakomerno in postopno vključevanje v svetovno gospodarstvo ter boj proti revščini v teh državah;

ker bi morala Skupnost za dosego svojih ciljev na področju zunanjih odnosov odobriti Sporazum o sodelovanju med Evropsko skupnostjo in Kraljevino Nepal,

SKLENIL:

Člen 1

V imenu Skupnosti se odobri Sporazum o sodelovanju med Evropsko skupnostjo in Kraljevino Nepal.

Besedilo Sporazuma je priloženo k temu sklepu.

Člen 2

Predsednik Sveta v imenu Skupnosti da uradno obvestilo, predvideno v členu 22 Sporazuma.

Člen 3

V Skupni komisiji, predvideni v členu 15 Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta sklep se objavi v Uradnem listu Evropskih skupnosti.

V Bruslju, 20. maja 1996

Za Svet

Predsednik

P. Bersani

[1] UL C 141, 13.5.1996
ODLOČBA KOMISIJE

z dne 13. marca 1995

o statusu Švedske kot države, v kateri se ne izvaja cepljenje proti atipični kokošji kugi

(Besedilo velja za EGP)

(95/98/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/593/EGS z dne 15. oktobra 1990 o pogojih v zvezi z zdravstvenim varstvom živali, ki urejajo trgovanje s perutnino in valilnimi jajci v Skupnosti ter njihov uvoz iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 12(2) Direktive,

ker je na Švedskem cepljenje perutnine proti atipični kokošji kugi več kot leto prepovedano;

ker se matične jate perutnine na Švedskem vsaj enkrat na leto pregledajo na prisotnost atipične kokošje kuge; ker na kmetijskih gospodarstvih ni perutnine, ki je bila cepljena proti atipični kokošji kugi;

ker je ob upoštevanju razmer v zvezi z atipično kokošjo kugo primerno, da se določi status Švedske;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Švedska izpolnjuje merila, določena v členu 12(2) Direktive 90/539/EGS.

Člen 2

Ta odločba je naslovljena na države članice.

V Bruslju, 13. marca 1995

Za Komisijo

Franz FISCHLER

Član Komisije

[1] UL L 303, 31.10.1990, str. 6.